《代贺苏盐生朝》
宋代·廖行之

斗杓酒携井络墟，月蓂四荚随盈除。
絪緼和气掬宇宙，葱郁瑞霭充门闾。
门闾自是相家旧，许国勋阀今渠渠。
公侯骨相奇表在，佛祖心谛群疑祛。
长材不惮剸烦剧，入赞枢庭还题舆。
声猷业履蔼中外，使节荣畀东南如。
三湘来领阜通计，九郡咸企澄清车。
民言此地公蘧蘧。当馈注想宁应徐。
姓名行启金瓯书，公府入即潭潭居。
方壶蓬岛有寿域，安用九转刀圭余。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。